מדיטציה לפי הקבלה - לא השאנטי שחשבתם
כולנו רגילים לחשוב שמדיטציה כוללת ישיבה מזרחית, מוזיקה ניו אייג'ית ברקע והשמעת המהומים חוזרים ונשנים. הקבלה טוענת - מדיטציה אמיתית היא מחשבה שמסננת את כל הרעשים החיצוניים ומפתחת מודעות. קצת כמו לישון בעודנו ערים. קבלה מעשית
mako | פורסם 28/07/09 16:32
המדיטציה קיימת בכל הדתות והלאומים, ומשמעותה לפי הקבלה היא מחשבה מוכוונת - מעין "חדר כושר" למוח, פיתוח יכולות מחשבה ומודעות, לא משנה באיזה מצב פיזי אנו נמצאים. זוהי פעילות פנימית ומוחית בלבד, שמטרתה היא להחזיר את השליטה על המודעות והמחשבה.
הבעיות המרכזיות שגורמות לנו לאבד שליטה על המחשבה הן רעשים חיצוניים שמפריעים לנו להתמקד; הפרעות פנימיות כמו מחשבות, בעיות וטרדות בנושאי כספים, חרטות, חרדות, סידורים, עסקים; ובעיות ריכוז - כאשר אנו לא מצליחים להתרכז בדבר אחד והמוח רץ על מספר דברים בבת אחת.
כל אלה הם תוצרים החיים הגשמיים, אשר מפריעים לקשר עם הבורא. הבורא והקשר אליו נמצאים בדממה, בשקט המנטלי מחשבתי. כשאנחנו מצליחים לנתק את עצמנו מרעשי הגשמיות ולהשתיק אותם, אז אנו מתחילים לחוש, לשמוע ולהתחבר לבורא.
לשתוק, לעוף, לצעוד או לרקוד? מדריך המדיטציות הכי פופולריות
אם כך, מדיטציה פירושה כיבוי הרעשים החיצוניים בצורה מודעת והשתקת ההפרעות הפנימיות עד שהמוח ריק לחלוטין מתוכן. זהו מצב מודעות של של שינה בעירנות - כשאנו ישנים אין לנו תחושה של זמן ומרחב ואין רעשים חיצוניים ופנימיים. מטרתה של המדיטציה היא להגיע בדיוק לאותו המצב, אבל תוך כדי עירנות. איך, בדיוק? כל אחד יכול להגיע לשם. זה רק עניין של אימון.
חשבתם פעם לשנות את השם הפרטי? בואו תקראו על המשמעויות הרוחניות של פעולת שינוי השם
תגיות: בורא מדיטציה קבלה רוחניות רעש שינה שקט